मुख्यमंत्री ने कहा कि मेरी दिली इच्छा है कि उर्दू पढ़ने की सुविधा छात्रों को मिले, इसके विकास के लिए काम करेंगे। गुलाम सरवर जी के नाम पर भवन का निर्माण कराया गया है। बिहार में अधिक से अधिक लोग उर्दू पढ़ लें, यही सरवर साहब के प्रति सच्ची श्रद्धांजलि होगी। अपने जीवन काल में हम उन्हें नहीं भूल पाएंगे। मुख्यमंत्री ने कहा कि आप लोग गुलाम सरवर साहब की स्मृति में एक तिथि तय कर करें, उर्दू दिवस का भव्य आयोजन कीजिए ताकि ज्यादा से ज्यादा उर्दू का प्रचार-प्रसार हो सके। मुख्यमंत्री ने कहा कि गुलाम सरवर साहब ने जो कार्य किया है उसे आगे बढ़ाते रहना है।